**MUINNTIREASAN DISCOVER**

Am-bliadhna tha sinn a’ tabhann dà Mhuinntearas Discover, a tha ann airson a bhith a’ lorg, a’ dèanamh rannsachadh air, agus obair leasachaidh tòiseachail a dhèanamh air beachd no pròiseact ùr. Tha buidseat de £5,000 ri fhaighinn airson gach muinntireis, airson cìs a’ phrìomh neach-ealain (stèidhichte air dà sheachdain den ùine aca), cosgaisean pròiseict agus stuthan. Bidh na muinntireasan seo a’ tachairt thairis air trì mìosan. Tha e an urra ris an neach-ealain fhèin mar a chleachdas iad an dà sheachdain aca (mar eisimpleir, dh’fhaodadh gur e cola-deug, no làithean singilte thairis air na trì mìosan a dhèanadh iad). Dh’fhaodadh iad cuid den bhuidseat seo a chleachdadh gus obrachadh le cleasaichean agus stiùiriche/dramaturg no airson ùine rannsachaidh.

**Muinntearas Discover (Sgrìobhadair)**: is e an toradh a bhith ag obair a dh’ionnsaigh a’ chiad dreach slàn de dhealbh-chluich. Cuir a-steach airson seo ma tha beachd agaibh a bu mhath leibh a leasachadh mar theacsa airson dealbh-chluich.

**Muinntearas Discover (Gàidhealtachd)**: Is e an toradh a bhith ag obair a dh’ionnsaigh a bhith a’ lìbhrigeadh obair no a’ co-roinn mion-fhiosrachadh mun mhuinntireas agaibh ann an suidheachadh neo-fhoirmeil le ur co-leithid. Dèan tagradh airson seo ma tha sibh ag iarraidh muinntearas a chuidicheas sibh gus ur cuid ealain, beachdan agus ur pròiseas obrach a sgrùdadh. Dh’fhaodte gur e a bhith a’ dèanamh beagan rannsachaidh air obair ùr a bhiodh ann an seo, no a bhith a’ leasachadh nan ciad bheachdan leibh fhèin no le co-oibrichean.

Tachraidh na Muinntireasan Discover eadar am Faoilleach is am Màrt 2024

**Bheir Discover na cothroman a leanas do luchd-ealain far a bheil iad a dhìth agus far a bheil iad rim faighinn**

• cothrom air àite rehearsal– aig Rockvilla ann an Glaschu, no Eden Court (Discover- Gàidhealtachd)

• Coinneamhan 1-2-1 gus fòcas a chur air na h-ath cheumannan agaibh airson leasachadh na h-obrach aon uair ’s gu bheil am muinntireas air tighinn gu crìch (a’ gabhail a-steach comhairle a thaobh riochdachadh agus comhairle dhràmadach)

•taic is comhairle theicnigeach

• cothroman sònraichte mar eisimpleir, cothrom a thighinn a-steach gu ro-aithrisean aig dealbhan-cluich gus am pròiseas fhaicinn

• cothrom air seiseanan comhairleachaidh le sgioba luchd-obrach Tèatar Nàiseanta na h-Alba (a dh’fhaodadh a bhith a’ coimhead air margaidheachd agus na meadhanan, togail-airgid, cuairtean, conaltradh)

• a’ coinneachadh rinn aig deireadh a’ mhuinntireis gus meòrachadh agus, ma tha e iomchaidh, sgrùdadh a dhèanamh air dè na h-ath cheuman a dh’fhaodadh a bhith leis an obair.

• taic bho bhuidseat fa leth a tha gu sònraichte airson feumalachdan ruigsinneachd fa leth. Faodar seiseanan 1-2-1 a chleachdadh gus taic a chumail ri bhith a’ cruthachadh liosta-feumalachdan ruigsinneachd – sgrìobhainn a ghabhas a cho-roinn le co-oibrichean san àm ri teachd an uair sin.

**Pròiseas tagraidh**

**Thèid an dà mhuinntireas discover a thaghadh tro dhà chuairt tagraidh fa leth le aon ìre an urra.**

**Discover (Sgrìobhaiche)** - thèid sgrìobhadairean a thaghadh le pannal air a dhèanamh suas de chomhairlichean ealain agus buill de sgioba Tèatar Nàiseanta na h-Alba.

’S e Diluain 9 Dàmhair aig 10m an ceann-latha airson iarrtasan. Thèid fios a chur gu luchd-ealain ro 26 Dàmhair.

**Discover (Gaidhealtachd)** - thèid sgrìobhadairean a taghadh le pannal a’ gabhail a-steach comhairlichean ealain agus buill de sgiobaidhean Tèatar Nàiseanta na h-Alba agus Eden Court.

’S e Diluain 30 Dàmhair aig 10m an ceann-latha airson iarrtasan. Thèid fios a chur gu luchd-ealain ro 20 Samhain.

Thèid buill a’ phannail a chur ris an duilleig iomchaidh mu na muinntireasan air an làraich-lìn.

Bidh aon iarrtas soirbheachail airson gach muinntearas aig deireadh a’ phròiseis tagraidh.

**Faodar tagraidhean airson an dà Mhuinntearas Discovery a bhith:**

* air an cur a-steach mar theacsa, bhidio no claisneachd,
* sa chiad chànan agaibh, ach cuiribh fios thugainn mus cuir sibh a-steach e gus an urrainn dhuinn dèanamh cinnteach gu bheil eadar-mhìnearan cànain rim faighinn.
* Ma tha sibh feumach air taic sam bith a bharrachd gus tagradh a dhèanamh, cuiribh fios thugainn aig artistresidency@nationaltheatrescotland.com
* Tha comhairlichean ealain uile air am pàigheadh airson na h-ùine aca le Tèatar Nàiseanta na h-Alba

**Bu chòir tagraidhean a chur a-steach tro submittable tro na ceanglaichean air**